
DR 31.10.2016                                                                                                                                                   67               

 

Kami amat percaya dan yakin bahawa sebagai seorang Sultan yang berjiwa 
rakyat, Tuanku Sultan Kelantan mampu untuk menjadi Ketua Negara yang boleh 
menyatukan rakyat pelbagai kaum dan juga mewujudkan keharmonian dan kesejahteraan 
kepada seluruh rakyat tanpa mengira agama, bangsa dan keturunan.  

Tuan Yang di-Pertua, bajet yang telah dibentangkan oleh Yang Amat Berhormat 
Menteri Kewangan pada 21 Oktober baru-baru ini yang berjumlah RM262.8 bilion dengan 
pembahagian sebanyak RM46 bilion adalah untuk pembangunan dan juga kontingensi 
sebanyak RM2 bilion. Bagi saya, ia merupakan bukanlah satu bajet yang mempunyai 
perkara-perkara baru ataupun dengan kata lain tidak ada perkara-perkara baru yang 
dibentangkan dalam bajet ini YANG mana hasil utama yang kita lihat adalah datangnya 
daripada cukai yang berjumlah RM180.85 bilion ataupun 82.2 peratus dengan pertumbuhan 
sebanyak 8.1 peratus.  

Tuan Yang di-Pertua, sebagai sebuah kerajaan sama ada kerajaan negeri ataupun 
Kerajaan Persekutuan, kita memahami apabila sebuah kerajaan itu menyediakan satu bajet 
untuk tahun tertentu, walaupun mereka mengemukakan perkara-perkara yang mungkin 
pada pandangan mereka adalah baik, tetapi kerajaan itu di samping bersedia ataupun 
bergembira dengan pujian-pujian daripada perkara-perkara yang positif yang diberikan 
dalam bajet itu, mereka juga perlu bersedia untuk menerima cadangan-cadangan, kritikan-
kritikan dan juga pertanyaan-pertanyaan tentang perkara-perkara yang kita anggap negatif 
yang terbit daripada penyediaan bajet yang dikemukakan itu. 

Tuan Yang di-Pertua, bila disebutkan dalam pelbagai keadaan  bahawa masalah 
ekonomi negara dipengaruhi oleh masalah ekonomi global saya rasa ini merupakan alasan 
yang boleh kita bertoleransi. Akan tetapi saya berpandangan jika keadaan dan masalah 
ekonomi negara disebabkan oleh masalah ketirisan dan juga masalah rasuah, 
penyelewengan dan penyalahgunaan kuasa, maka kita tidak boleh kompromi, melainkan 
untuk menyatakan tentangan dan juga pandangan serta pertanyaan supaya kerajaan 
memberikan penjelasan kepada pihak rakyat seluruhnya. 

Saya ingin memfokuskan perbahasan saya mengenai isu rasuah. Tuan Yang di-
Pertua, rasuah di dalam negara kita ini nampaknya masih berada pada tahap lama ataupun 
tidak banyak berubah. Jika kita melihat kepada Index Transparency atau Transparensi 
Indeks bagi negara kita juga nampaknya ia semakin menurun berdasarkan kepada Indeks 
Persepsi Rasuah. Pada tahun 2015, tahun lepas kita telah menurun sebanyak empat mata 
iaitu kita berada di tangga yang ke-54 berbanding sebelum itu pada tangga yang ke-50 
pada tahun 2014. Transparency International (TI) dalam laporan yang dikeluarkan pada 
Januari 2016 telah meletakkan negara kita Malaysia dari sudut transparency 
internationalnya di belakang negara-negara yang kita boleh anggap lebih kurang 
membangun daripada kita. Antaranya negara Bhutan di kedudukan 27, Botswana di 
kedudukan 28, Jordan di kedudukan 45, Namibia di kedudukan 45 dan juga Rwanda pada 
tangga 44, kita berada di tangga 54.  

Kajian yang dibuat oleh pihak kerajaan sendiri iaitu di dalam Bidang Keberhasilan 
Utama Negara (NKRA) mengklasifikasikan rasuah kepada tiga sektor utama. Pertama, 
rasuah dalam penguatkuasaan. Kedua, rasuah perolehan. Ketiga, yang disebut grand 
corruption. Saya ingin mengambil dua sektor sahaja iaitu penguatkuasaan dan perolehan 
yang mana ia masih menunjukkan berada di satu tahap yang serius.  

Negara, sebagaimana yang kita sedia maklum telah kerugian beratus-ratus juta 
ringgit akibat daripada perbuatan rasuah dan salah guna kuasa penjawat awam dan juga 
GLC. Tindakan penguatkuasaan SPRM pada tahun ini sehingga sekarang, kita lihat ia 
menunjukkan satu tahap perbuatan rasuah yang dikira amat serius dalam perkhidmatan 
awam yang melambangkan peraturan-peraturan atau SOP yang dikeluarkan oleh 
perkhidmatan awam mahupun undang-undang rasuah adalah tidak berkesan sama sekali.  

Saya ambil contoh pada awal tahun ini, negara kita dikejutkan dengan suatu Ops 
Bauksit di Kuantan, Pahang yang mana ia melibatkan kesalahan rasuah pihak penguat 
kuasa Pejabat Tanah dan Galian di Pahang yang mengakibatkan alam sekitar termasuk 
sungai dan laut negeri Pahang, terutamanya di Kuantan tercemar dengan debu dan juga 
sisa-sisa bauksit. Lebih lapan orang pegawai telah ditahan sehingga ada wang yang 
banyak berjumlah jutaan ringgit dijumpai di dalam mesin basuh di dalam rumah beberapa 
orang pegawai tersebut.  



Kami amat percaya dan yakin bahawa sebagai seorang Sultan yang berjiwa rakyat, Tuanku Sultan Kelantan mampu untuk menjadi Ketua Negara yang boleh menyatukan rakyat pelbagai kaum dan juga mewujudkan keharmonian dan kesejahteraan kepada seluruh rakyat tanpa mengira agama, bangsa dan keturunan. Tuan Yang di-Pertua, bajet yang telah dibentangkan oleh Yang Amat Berhormat Menteri Kewangan pada 21 Oktober baru-baru ini yang berjumlah RM262.8 bilion dengan pembahagian sebanyak RM46 bilion adalah untuk pembangunan dan juga kontingensi sebanyak RM2 bilion. Bagi saya, ia merupakan bukanlah satu bajet yang mempunyai perkara-perkara baru ataupun dengan kata lain tidak ada perkara-perkara baru yang dibentangkan dalam bajet ini YANG mana hasil utama yang kita lihat adalah datangnya daripada cukai yang berjumlah RM180.85 bilion ataupun 82.2 peratus dengan pertumbuhan sebanyak 8.1 peratus. Tuan Yang di-Pertua, sebagai sebuah kerajaan sama ada kerajaan negeri ataupun Kerajaan Persekutuan, kita memahami apabila sebuah kerajaan itu menyediakan satu bajet untuk tahun tertentu, walaupun mereka mengemukakan perkara-perkara yang mungkin pada pandangan mereka adalah baik, tetapi kerajaan itu di samping bersedia ataupun bergembira dengan pujian-pujian daripada perkara-perkara yang positif yang diberikan dalam bajet itu, mereka juga perlu bersedia untuk menerima cadangan-cadangan, kritikan- kritikan dan juga pertanyaan-pertanyaan tentang perkara-perkara yang kita anggap negatif yang terbit daripada penyediaan bajet yang dikemukakan itu. Tuan Yang di-Pertua, bila disebutkan dalam pelbagai keadaan bahawa masalah ekonomi negara dipengaruhi oleh masalah ekonomi global saya rasa ini merupakan alasan yang boleh kita bertoleransi. Akan tetapi saya berpandangan jika keadaan dan masalah ekonomi negara disebabkan oleh masalah ketirisan dan juga masalah rasuah, penyelewengan dan penyalahgunaan kuasa, maka kita tidak boleh kompromi, melainkan untuk menyatakan tentangan dan juga pandangan serta pertanyaan supaya kerajaan memberikan penjelasan kepada pihak rakyat seluruhnya. Saya ingin memfokuskan perbahasan saya mengenai isu rasuah. Tuan Yang di- Pertua, rasuah di dalam negara kita ini nampaknya masih berada pada tahap lama ataupun tidak banyak berubah. Jika kita melihat kepada Index Transparency atau Transparensi Indeks bagi negara kita juga nampaknya ia semakin menurun berdasarkan kepada Indeks Persepsi Rasuah. Pada tahun 2015, tahun lepas kita telah menurun sebanyak empat mata iaitu kita berada di tangga yang ke-54 berbanding sebelum itu pada tangga yang ke-50 pada tahun 2014. Transparency International (TI) dalam laporan yang dikeluarkan pada Januari 2016 telah meletakkan negara kita Malaysia dari sudut transparency internationalnya di belakang negara-negara yang kita boleh anggap lebih kurang membangun daripada kita. Antaranya negara Bhutan di kedudukan 27, Botswana di kedudukan 28, Jordan di kedudukan 45, Namibia di kedudukan 45 dan juga Rwanda pada tangga 44, kita berada di tangga 54. Kajian yang dibuat oleh pihak kerajaan sendiri iaitu di dalam Bidang Keberhasilan Utama Negara (NKRA) mengklasifikasikan rasuah kepada tiga sektor utama. Pertama, rasuah dalam penguatkuasaan. Kedua, rasuah perolehan. Ketiga, yang disebut grand corruption. Saya ingin mengambil dua sektor sahaja iaitu penguatkuasaan dan perolehan yang mana ia masih menunjukkan berada di satu tahap yang serius. Negara, sebagaimana yang kita sedia maklum telah kerugian beratus-ratus juta ringgit akibat daripada perbuatan rasuah dan salah guna kuasa penjawat awam dan juga GLC. Tindakan penguatkuasaan SPRM pada tahun ini sehingga sekarang, kita lihat ia menunjukkan satu tahap perbuatan rasuah yang dikira amat serius dalam perkhidmatan awam yang melambangkan peraturan-peraturan atau SOP yang dikeluarkan oleh perkhidmatan awam mahupun undang-undang rasuah adalah tidak berkesan sama sekali. Saya ambil contoh pada awal tahun ini, negara kita dikejutkan dengan suatu Ops Bauksit di Kuantan, Pahang yang mana ia melibatkan kesalahan rasuah pihak penguat kuasa Pejabat Tanah dan Galian di Pahang yang mengakibatkan alam sekitar termasuk sungai dan laut negeri Pahang, terutamanya di Kuantan tercemar dengan debu dan juga sisa-sisa bauksit. Lebih lapan orang pegawai telah ditahan sehingga ada wang yang banyak berjumlah jutaan ringgit dijumpai di dalam mesin basuh di dalam rumah beberapa orang pegawai tersebut.